b'\n_START_ARTICLE_\nSiegess\xc3\xa4ule\n_START_PARAGRAPH_\nSiegess\xc3\xa4ule er en sejrss\xc3\xb8jle som st\xc3\xa5r i Gro\xc3\x9fer Tiergarten p\xc3\xa5 Strasse des 17. Juni i Berlin. Den 67 meter h\xc3\xb8je sejrss\xc3\xb8jle blev oprindelig opstillet foran Rigsdagsbygningen i 1873 til minde om sejrene over Danmark i 1864, \xc3\x98strig i 1866 og Frankrig i 1870/1871. Sejrss\xc3\xb8jlen er udf\xc3\xb8rt i granit og b\xc3\xa6rer pr\xc3\xa6g af 2. verdenskrig, s\xc3\xb8jlen er dekoreret med forgyldte kanonr\xc3\xb8r erobret fra fjenden i de tre krige. \xc3\x98verst p\xc3\xa5 Siegess\xc3\xa4ule findes den 35 tons tunge sejrsgudinde kaldet Guld-Else. Laurb\xc3\xa6rkransen hun holder i h\xc3\xa5nden peger i retning mod Paris.     _NEWLINE_Sejrss\xc3\xb8jlen blev oprindelig opstillet foran Rigsdagen i 1873 og indviet af Wilhelm l, men fik sin nuv\xc3\xa6rende plads i 1939.'